**O b r a z l o ž e nj e**

Odredbom članka 2. Zakona o Hrvatskoj gorskoj službi spašavanja („Narodne novine“ broj 79/06 i 110/15; dalje u tekstu: Zakon), utvrđeno je da je Hrvatska gorska služba spašavanja (u daljnjem tekstu: HGSS) nacionalna, stručna, humanitarna i neprofitna udruga koja obavlja djelatnost od interesa za Republiku Hrvatsku.

Temeljne djelatnosti HGSS-a su organiziranje, unapređivanje i obavljanje djelatnosti spašavanja i zaštite ljudskih života u planinama i na nepristupačnim područjima, te iz drugih izvanrednih okolnosti.

Odredbom članka 18. stavak 2. Zakona propisana je obveza predstavničkog tijela jedinice lokalne i područne (regionalne) samouprave da donese program javnih potreba za obavljanje djelatnosti stanica HGSS-a te da se tako osiguraju sredstva za financiranje njihove redovite djelatnosti u proračunu jedinice lokalne i područne (regionalne) samouprave, a stavak 3. istoga članka Zakona, propisuje da je HGSS u obvezi podnijeti godišnje izvješće o izvršenju programa i projekata te utrošku sredstava u roku od 60 dana od isteka poslovne godine.

Kako je zakonska obveza Grada Ivanca osiguranje sredstava za djelovanje stanice HGSS-a, predlaže se Gradskom vijeću Grada Ivanca donošenje Programa javnih potreba za obavljanje djelatnosti HGSS-a - Stanice Varaždin za 2023.g., u tekstu kako je predloženo.